ddrg/super_eurlex huggingface dataset:
SL Uradni list Evropske unije C 129/2

Sklep Sodišča (osmi senat) z dne 7. marca 2013 (predlog za sprejetje predhodne odločbe Consiglio di Stato – Italija) – Autorità per l'energia elettrica e il gas proti Antonella Bertazzi in drugim

(Zadeva C-393/11) (1)

(Člen 99 Poslovnika Sodišča - Socialna politika - Direktiva 1999/170/ES - Okvirni sporazum o delu za določen čas, sklenjenem med ETUC, UNICE in CEEP - Določba 4 - Pogodbe o zaposlitvi za določen čas v javnem sektorju - Postopek za ustalitev - Zaposlovanje delavcev, zaposlenih za določen čas, kot redno zaposlenih uradnikov brez izvedenega javnega natečaja - Določitev delovne dobe - Popolno neupoštevanje obdobij službovanja po pogodbah o zaposlitvi za določen čas - Načelo prepovedi diskriminacije)

2013/C 129/02

Jezik postopka: italijanščina

Predložitveno sodišče

Consiglio di Stato

Stranke

Tožeča stranka: Autorità per l'energia elettrica e il gas

Tožene stranke: Antonella Bertazzi, Annalise Colombo, Maria Valeria Contin, Angela Filippina Marasco, Guido Giussani, Lucia Lizzi, Fortuna Peranio

Predmet

Predlog za sprejetje predhodne odločbe – Consiglio di Stato – Razlaga določbe 4 Priloge k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP (UL 175, str. 43) – Nacionalna zakonodaja, ki za javne organe določa možnost, da podpišejo pogodbe o zaposlitvi za nedoločen čas z delavci, ki so pri njih že zaposleni na podlagi pogodb za določen čas, z izjemo od načela zaposlovanja javnih uradnikov na podlagi javnega razpisa – Neupoštevanje delovne dobe, pridobljene na podlagi prejšnje pogodbe o zaposlitvi za določen čas, tudi v primeru nadaljevanja delovnega razmerja.

Izrek

Določbo 4 okvirnega sporazuma o delu za določen čas, ki je bil sklenjen 18. marca 1999 in ki je priloga k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenim med ETUC, UNICE in CEEP, je treba razlagati tako, da nasprotuje nacionalni ureditvi, kot je zadevna ureditev v postopku v glavni stvari, ki popolnoma izključuje, da bi se delavcu, zaposlenem za določen čas pri javnem organu, ko se pri istem organu zaposli za nedoločen čas kot redno zaposleni uradnik po posebnem postopku za ustalitev njegovega delovnega razmerja, za določitev njegove delovne dobe upoštevala obdobja njegovega službovanja, razen če so naloge, ki jih opravlja v okviru pogodbe o zaposlitvi za določen čas, enake nalogam, ki jih opravlja redno zaposleni uradnik, ki spada v ustrezno kategorijo tega organa, ali, v nasprotnem primeru, če je ta izključitev upravičena z „objektivnimi razlogi“ v smislu točk 1 in/ali 4 te določbe, kar pa mora preveriti predložitveno sodišče. Zgolj dejstvo, da je bil delavec zaposlen za določen čas v navedenih obdobjih službovanja zaposlen po pogodbi ali je imel delovno razmerje za določen čas, ni takšen objektivni razlog.

(1) UL C 282, 24.9.2011.
2.

Družbi Omnicare Inc. se naloži plačilo stroškov Urad za usklajevanje na notranjem trgu (znamke in modeli) (UUNT) na tej stopnji in v postopku za izdajo začasne odredbe.
SL Uradni list Evropske unije C 133/11

Sklep Sodišča (osmi senat) z dne 8. februarja 2012 – Yorma's AG proti Uradu za usklajevanje na notranjem trgu (znamke in modeli), Norma Lebensmittelfilialbetrieb GmbH & Co. KG

(Zadeva C-191/11 P) (1)

(Pritožba - Znamka Skupnosti - Uredba (ES) št. 40/94 - Člen 8(1)(b) - Postopek z ugovorom - Prijava figurativne znamke Skupnosti, ki vsebuje besedni element „yorma’s“ - Prejšnja besedna znamka Skupnosti NORMA - Relativni razlog za zavrnitev - Verjetnost zmede)

2012/C 133/19

Jezik postopka: nemščina

Stranke

Pritožnica: Yorma’s AG (zastopnik: A. Weiß, odvetnik)

Drugi stranki v postopku: Urad za usklajevanje na notranjem trgu (znamke in modeli) (zastopnik: G. Schneider, zastopnik), Norma Lebensmittelfilialbetrieb GmbH & Co. KG (zastopnik: A. Parr, odvetnik)

Predmet

Pritožba zoper sodbo Splošnega sodišča (prvi senat) z dne 15. februarja 2011 v zadevi Yorma’s proti UUNT-Norma Lebensmittelfilialbetrieb (YORMA’S) (T-213/09), s katero je Splošno sodišče zavrnilo tožbo za razveljavitev, vloženo zoper odločbo prvega odbora za pritožbe UUNT z dne 20. februarja 2009, s katero je bila zavrnjena registracija figurativnega znaka, ki vsebuje besedni element „yorma’s“, kot znamke Skupnosti za nekatere storitve iz razredov 35 in 42 in s katero je bilo ugodeno ugovoru imetnika prejšnje besedna znamke Skupnosti „NORMA“ – Verjetnost zmede glede dveh znamk – Napačna presoja podobnosti zadevnih znamk in storitev – Kršitev člena 8(1)(b) Uredbe (ES) št. 40/94

Izrek

1. Pritožba se zavrne.

2. Družbi Yorma’s AG se naloži plačilo stroškov.

(1) UL C 211, 16.7.2011.
SL Uradni list Evropske unije C 235/4

Sklep Sodišča (osmi senat) z dne 23. marca 2012 (predlog za sprejetje predhodne odločbe Tribunal d'instance de Paris – Francija) – Thomson Sales Europe SA proti Administration des douanes (Direction Nationale du Renseignement et des Enquêtes douanières)

(Zadeva C-348/11) (1)

(Člena 92(1) in 103(1) Poslovnika - Očitna nedopustnost - Člen 104(3), drugi pododstavek, Poslovnika - Odgovor, ki ne dopušča nikakršnega razumnega dvoma - Predlog za sprejetje predhodne odločbe - Presoja veljavnosti - Skupna trgovinska politika - Damping - Uvoz televizijskih sprejemnikov s poreklom iz Tajske - Veljavnost preiskave Urada za boj proti goljufijam (OLAF) - Veljavnost uredb (ES) št. 710/95 in 2584/98)

2012/C 235/06

Jezik postopka: francoščina

Predložitveno sodišče

Tribunal d'instance de Paris

Stranki

Tožeča stranka: Thomson Sales Europe SA

Tožena stranka: Administration des douanes (Direction Nationale du Renseignement et des Enquêtes douanières)

Predmet

Predlog za sprejetje predhodne odločbe – Tribunal d'instance de Paris – Veljavnost Uredbe Sveta (ES) št. 710/95 z dne 27. marca 1995 o uvedbi dokončne protidampinške dajatve za uvoz barvnih televizijskih sprejemnikov s poreklom iz Malezije, Ljudske republike Kitajske, Republike Koreje, Singapurja in Tajske (UL L 73, str. 3) – Veljavnost Uredbe št. 2584/98 z dne 27. novembra 1998 o spremembi navedene uredbe (ES) št. 710/95 (UL L 324, str. 1) – Uredbi, ki pri izračunu tehtane povprečne stopnje dampinga uporabljata metodo ničelne nastavitve – Veljavnost preiskave Urada za boj proti goljufijam (OLAF) glede porekla televizorjev (UL L 73, str. 3)

Izrek

Iz preučitve četrtega in petega vprašanja za predhodno odločanje ne izhaja nič, kar bi vplivalo na veljavnost uredb Sveta (ES) št. 710/95 z dne 27. marca 1995 o uvedbi dokončne protidampinške dajatve za uvoz barvnih televizijskih sprejemnikov s poreklom iz Malezije, Ljudske republike Kitajske, Republike Koreje, Singapurja in Tajske in o dokončnem pobiranju začasne dajatve in št. 2584/98 z dne 27. novembra 1998 o spremembi Uredbe št. 710/95.

(1) UL C 282, 24.9.2011.
2.

Člena 6(1) in 7(1) Direktive Sveta 92/12/EGS z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov, kot je bila spremenjena z Direktivo Sveta 96/99/ES z dne 30. decembra 1996 je treba razlagati tako, da so carinski organi države članice, na ozemlju katere so bili odkriti proizvodi zaseženi, pristojni za izterjavo trošarin, tudi če so bili ti proizvodi uvoženi na ozemlje Unije v drugi državi članici, pod pogojem, da so ti proizvodi v posesti za komercialne namene, kar mora ugotoviti predložitveno sodišče.
SL Uradni list Evropske unije C 73/12

Sklep Sodišča (prvi senat) z dne 15. decembra 2011 (predlog za sprejetje predhodne odločbe Hof van Cassatie van België – Belgija) – INNO NV proti Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA

(Zadeva C-126/11) (1)

(Člen 104(3), prvi odstavek, Poslovnika Sodišča - Direktiva 2005/29/ES - Nepoštene poslovne prakse - Nacionalni predpis, na podlagi katerega je prepovedano oglaševati znižanje cen ali oglaševati tako, da je mogoče domnevati znižanje cen)

2012/C 73/20

Jezik postopka: nizozemščina

Predložitveno sodišče

Hof van Cassatie van België

Stranke

Tožeča stranka: INNO NV

Tožene stranke: Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA

Predmet

Predlog za sprejetje predhodne odločbe – Hof van Cassatie van België – Razlaga Direktive Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) (UL L 149, str. 22)

Izrek

Direktivo Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) je treba razlagati tako, da nasprotuje nacionalni določbi, kot je ta iz postopka v glavni stvari, ki v obdobju pred razprodajami na splošno prepoveduje oglaševanje znižanja cen ali takega oglaševanja, na podlagi katerega je mogoče domnevati znižanje cen, če se s to določbo uresničujejo cilji, ki se nanašajo na varstvo potrošnikov.

(1) UL C 152, 21.5.2011.
SL Uradni list Evropske unije C 73/8

Sklep Sodišča (četrti senat) z dne 25. novembra 2011 (predlog za sprejetje predhodne odločbe Court of Appeal (England & Wales) (Civil Division) – Združeno kraljestvo) – Yeda Research and Development Company Ltd, Aventis Holdings Inc proti Comptroller-General of Patents, Designs and Trade Marks

(Zadeva C-518/10) (1)

(Člen 104(3), prva alinea, Poslovnika - Zdravila za uporabo v humani medicini - Dodatni varstveni certifikat - Uredba (ES) št. 469/2009 - Člen 3 - Pogoji za pridobitev certifikata - Pojem „proizvod, zavarovan z veljavnim osnovnim patentom“ - Merila - Odobritev za dajanje na trg - Zdravilo, dano na trg, ki vsebuje le eno učinkovino, medtem ko patent zahteva kombinacijo učinkovin)

2012/C 73/13

Jezik postopka: angleščina

Predložitveno sodišče

Court of Appeal (England & Wales) (Civil Division)

Stranke

Tožeči stranki: Yeda Research and Development Company Ltd, Aventis Holdings Inc

Tožena stranka: Comptroller-General of Patents, Designs and Trade Marks

Predmet

Predlog za sprejetje predhodne odločbe – Court of Appeal (England & Wales) (Civil Division) – Razlaga člena 3(a) Uredbe (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila (UL L 152, str. 1) – Pogoji za pridobitev certifikata – Pojem „proizvod, zavarovan z veljavnim osnovnim patentom“ – Merila – Vpliv Sporazuma 89/695/EGS v zvezi s patenti Skupnosti na presojo navedenih meril v primeru posredne kršitve ali sodelovanja pri kršitvi v smislu člena 26 tega sporazuma

Izrek

Člen 3(a), Uredbe (ES) št. 469/2009 Evropskega parlamenta in Sveta z dne 6. maja 2009 o dodatnem varstvenem certifikatu za zdravila je treba razlagati tako, da nasprotuje temu, da pristojni urad za industrijsko lastnino v državi članici podeli dodatni varstveni certifikat, če učinkovina, navedena v prijavi, četudi je v besedilu zahtevkov osnovnega patenta opredeljena kot učinkovina, ki je del kombinacije z drugo učinkovino, ni predmet nobenega zahtevka, ki se nanaša le na to učinkovino.

(1) UL C 13, 15.1.2011.
SL Uradni list Evropske unije C 311/13

Sklep Sodišča (peti senat) z dne 13. julija 2011 (predlog za sprejetje predhodne odločbe Curtea de Apel Bacău – Roumanie) – Direcția Generală a Finanțelor Publice Bacău, Administrația Finanțelor Publice Bacău proti Lilii Druțu

(Zadeva C-438/10) (1)

(Člen 104(3), prvi pododstavek, Poslovnika - Notranja obdavčitev - Člen 110 PDEU - Dajatev na onesnaževanje, ki se zaračuna ob prvi registraciji motornega vozila)

2011/C 311/19

Jezik postopka: romunščina

Predložitveno sodišče

Curtea de Apel Bacău

Stranke

Tožeči stranki: Direcția Generală a Finanțelor Publice Bacău, Administrația Finanțelor Publice Bacău

Tožena stranka: Lilia Druțu

Predmet

Predlog za sprejetje predhodne odločbe – Curtea de Apel Secția Bacău Secția Comercială, Contencios Administrativ și Fiscal – Registracija rabljenih vozil, ki so bila predhodno registrirana v drugih državah članicah – Okoljska dajatev za motorna vozila, naložena ob prvi registraciji v državi članici – Skladnost nacionalne ureditve s členom 110 PDEU – Diskriminacija glede na rabljena vozila, ki so že registrirana na ozemlju države članice in za katera se navedena dajatev ob nadaljnji prodaji in ponovni registraciji ne plača

Izrek

Člen 110 PDEU je treba razlagati tako, da nasprotuje temu, da država članica uvede dajatev na onesnaževanje za motorna vozila ob njihovi prvi registraciji v tej državi članici, če je ta davčni ukrep urejen tako, da v navedeni državi članici odvrača sprostitev v promet rabljenih motornih vozil, ki so kupljena v drugih državah članicah, ne da bi pri tem odvračal od nakupa rabljenih vozil enake starosti in obrabe na nacionalnem trgu.

(1) UL C 328, 4.12.2010.
SL Uradni list Evropske unije C 232/10

Sklep Sodišča (peti senat) z dne 23. maja 2011 (predloga za sprejetje predhodne odločbe Tribunal de première instance de Namur – Belgija) – André Rossius (C-267/10), Marc Collard (C-268/10) proti državi Belgija – SPF Finances

(Združeni zadevi C-267/10 in C-268/10) (1)

(Člen 6(1) PEU - Člen 35 Listine Evropske unije o temeljnih pravicah - Posest in prodaja tobačnih izdelkov za kajenje - Nacionalne določbe, ki dopuščajo pobiranje trošarin za tobačne izdelke - Očitna nepristojnost Sodišča)

2011/C 232/17

Jezik postopka: francoščina

Predložitveno sodišče

Tribunal de première instance de Namur

Stranke v postopku v glavni stvari

Tožeči stranki: André Rossius (C-267/10), Marc Collard (C-268/10)

Tožena stranka: država Belgija - SPF Finances

Intervenientka: država Belgija - Service public fédéral Défense

Predmet

Predloga za sprejetje predhodne odločbe – Tribunal de première instance de Namur – Razlaga člena 6(1), prvi pododstavek, PEU in člena 35 Listine Evropske unije o temeljnih pravicah – Nacionalna zakonodaja, ki dovoljuje proizvodnjo, uvoz, oglaševanje in prodajo tobačnih izdelkov za kajenje, ki so priznani kot zelo škodljivi, in njena združljivost s ciljem varovanja zdravja ljudi – Veljavnost nacionalnih določb, ki dopuščajo pobiranje trošarin za tobačne izdelke, glede na navedena člena

Izrek

Sodišče Evropske unije je očitno nepristojno za odgovor na vprašanja, ki jih je postavilo Tribunal de première instance de Namur (Belgija) z odločbama z dne 24. marca 2010.

(1) UL C 221, 14.8.2010.
SL Uradni list Evropske unije C 252/9

Sklep Sodišča (prvi senat) z dne 30. junija 2011 (predlog za sprejetje predhodne odločbe Rechtbank van Koophandel te Dendermonde – Belgija) – Wamo BVBA proti JBC NV, Modemakers Fashion NV

(Zadeva C-288/10) (1)

(Člen 104(3), prvi pododstavek, Poslovnika - Direktiva 2005/29/ES - Nepoštene poslovne prakse - Nacionalna ureditev, ki prepoveduje napovedi cenovnih znižanj in namige o teh znižanjih)

2011/C 252/15

Jezik postopka: nizozemščina

Predložitveno sodišče

Rechtbank van Koophandel te Dendermonde

Stranke

Tožeča stranka: Wamo BVBA

Toženi stranki: JBC NV, Modemakers Fashion NV

Predmet

Predlog za sprejetje predhodne odločbe – Rechtbank van Koophandel te Dendermonde – Razlaga Direktive Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) (UL L 149, str. 22) – Nacionalna ureditev, ki prepoveduje napovedi cenovnih znižanj in namige o teh znižanjih v nekaterih obdobjih pred razprodajami v nekaterih sektorjih.

Izrek

Direktivo Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) je treba razlagati tako, da nasprotuje nacionalni določbi, kot je ta, ki se obravnava v postopku v glavni stvari, in ki določa splošno prepoved napovedi cenovnih znižanj in namige o teh znižanjih v nekaterih obdobjih pred razprodajami, če je namen te določbe varstvo potrošnikov. Predložitveno sodišče mora presoditi, ali gre v postopku v glavni stvari za tak primer.

(1) UL C 246, 11.9.2010.
SL Uradni list Evropske unije C 63/18

Sklep Sodišča (peti senat) z dne 7. decembra 2010 (predlog za sprejetje predhodne odločbe Curtea de Apel Bacău – Romunija) – SC SEMTEX SRL proti Direcția Generală a Finanțelor Publice Bacău, Administrația Finanțelor Publice Bacău

(Zadeva C-440/10) (1)

(Predlog za sprejetje predhodne odločbe - Neobstoj opisa dejanskega stanja - Nedopustnost)

2011/C 63/33

Jezik postopka: romunščina

Predložitveno sodišče

Curtea de Apel Bacău

Stranke v postopku v glavni stvari

Tožeča stranka: SC SEMTEX SRL

Toženi stranki: Direcția Generală a Finanțelor Publice Bacău, Administrația Finanțelor Publice Bacău

Predmet

Predlog za sprejetje predhodne odločbe – Curtea de Apel Secția Bacău Secția Comercială, Contencios Administrativ și Fiscal – Registracija rabljenih vozil, ki so bila predhodno registrirana v drugih državah članicah – Okoljska dajatev za motorna vozila, naložena ob prvi registraciji v državi članici – Skladnost nacionalne ureditve s členom 110 PDEU – Diskriminiranje glede na rabljena vozila, ki so že registrirana na ozemlju navedene države članice in za katera se navedena dajatev ob nadaljnji prodaji in ponovni registraciji ne plača

Izrek

Predlog za sprejetje predhodne odločbe, ki ga je vložilo Curtea de Apel Bacău z odločbo z dne 1. septembra 2010, je očitno nedopusten.

(1) UL C 328, 4.12.2010.
SL Uradni list Evropske unije C 89/4

Sklep Sodišča z dne 25. novembra 2010 – Lufthansa AirPlus Servicekarten GmbH proti Uradu za usklajevanje na notranjem trgu (znamke in modeli), Applus Servicios Tecnológicos SL

(Zadeva C-216/10 P) (1)

(Pritožba - Znamka Skupnosti - Uredba (ES) št. 40/94 - Členi 8(1)(b) in 5, 73, 74 ter 79 - Figurativna znamka A+ - Ugovor imetnika besedne znamke Skupnosti AirPlus International - Zavrnitev ugovora)

2011/C 89/06

Jezik postopka: angleščina

Stranke

Pritožnica: Lufthansa AirPlus Servicekarten GmbH (zastopnik: R. Kunze, odvetnik)

Drugi stranki v postopku: Urad za usklajevanje na notranjem trgu (znamke in modeli) (zastopnik: D. Botis, zastopnik), Applus Servicios Tecnológicos SL

Predmet

Pritožba, vložena zoper sodbo Splošnega sodišča (šesti senat) z dne 3. marca 2010 v zadevi Lufthansa AirPlus Servicekarten GmbH proti UUNT in Applus Servicios Tecnológicos (T-321/07), s katero je Splošno sodišče zavrnilo tožbo za razveljavitev, ki jo je vložil imetnik besedne znamke Skupnosti „AirPlus International“ za proizvode in storitve iz razredov 9, 35, 36 in 42 zoper odločbo R 310/2006-2 drugega odbora za pritožbe Urada za usklajevanje na notranjem trgu (znamke in modeli) (UUNT) z dne 7. junija 2007, s katero je bila zavrnjena pritožba zoper odločbo oddelka za ugovore o zavrnitvi ugovora pritožnice zoper prijavo za registracijo figurativne znamke „A+“ za proizvode in storitve iz razredov 9, 35, 36, 37, 40, 41 in 42

Izrek

1. Pritožba se zavrne.

2. Lufthansa AirPlus Servicekarten GmbH se naloži plačilo stroškov.

(1) UL C 179, 3.7.2010.
SL Uradni list Evropske unije C 80/7

Sklep Sodišča (šesti senat) z dne 27. oktobra 2010 – Victor Guedes – Indústria e Comércio, SA proti Uradu za usklajevanje na notranjem trgu (znamke in modeli), Consorci de l’Espai Rural de Gallecs, s sedežem v Gallecsu

(Zadeva C-342/09 P) (1)

(Pritožba - Znamka Skupnosti - Uredba (ES) št. 40/94 - Člen 8(1)b in (5) - Figurativna znamka Gallecs - Ugovor imetnika figurativnih nacionalnih znamk GALLO, GALLO AZEITE NOVO in Azeite Novo ter figurativne znamke Skupnosti GALLO - Zavrnitev ugovora - Delno očitno nedopustna in delno očitno neutemeljena pritožba)

2011/C 80/11

Jezik postopka: angleščina

Stranke

Pritožnik: Victor Guedes - Indústria e Comércio, SA (zastopnik: B. Braga da Cruz, odvetnik)

Drugi stranki v postopku: Urad za usklajevanje na notranjem trgu (znamke in modeli) (zastopnik: J. Crespo Carrillo, zastopnik), Consorci de l’Espai Rural de Gallecs, s sedežem v Gallecsu

Predmet

Pritožba zoper sodbo Splošnega sodišča (osmi senat) z dne 11. junija 2009 v zadevi Victor Guedes-Indústria e Comércio, SA proti Uradu za usklajevanje na notranjem trgu (znamke in modeli) (UUNT), (T-151/08), s katero je Splošno sodišče zavrnilo tožbo imetnika nacionalnih figurativnih znamk „GALLO“, „GALLO AZEITE NOVO“, „GALLO AZEITE“ in figurativne znamke Skupnosti „GALLO“, za proizvode in storitve iz razredov 29 in 31, za razveljavitev odločbe R 986/2007-2 drugega odbora za pritožbe Urada za usklajevanje na notranjem trgu (UUNT) z dne 16. januarja 2008, s katero je bila zavrnjena pritožba zoper odločbo oddelka za ugovore o zavrnitvi ugovora tožeče stranke zoper zahtevo za registracijo figurativne znamke „Gallecs“ za proizvode iz razredov 29, 31 in 35 – Kršitev člena 8(1)(b) in (5) Uredbe (ES) št. 40/94

Izrek

1. Pritožba se zavrže.

2. Družbi Victor Guedes – Indústria e Comércio SA se naloži plačilo stroškov.

(1) UL C 267, 7.11.2009.
Sklep Sodišča z dne 10. junija 2010 – Thomson Sales Europe proti Evropski komisiji

(Zadeva C-498/09 P) (1)

(Pritožba - Carinski zakonik - Odpust uvoznih dajatev - Nezmožnost naknadne izterjave - Protidampinške dajatve - Neobstoj očitne malomarnosti - Zapletenost predpisov - Delovne izkušnje - Skrbnost gospodarskega subjekta - Barvni televizijski sprejemniki, izdelani na Tajskem - Izpodbojni akti)

(2010/C 288/28)

Jezik postopka: francoščina

Stranki

Pritožnik: Thomson Sales Europe (zastopnika: F. Foucault in F. Goguel, odvetnika)

Druga stranka v postopku: Evropska komisija (zastopnika: L. Bouyon in H. van Vliet, zastopnika)

Predmet

Pritožba, vložena zoper sodbo Sodišča prve stopnje (prvi senat) z dne 29. septembra 2009 v zadevi Thomson Sales Europe proti Komisiji (združeni zadevi T-225/07 in T-364/07), s katero je to sodišče zavrnilo tožbo, ki jo je vložila pritožnica in s katero je predlagala razglasitev ničnosti Odločbe Komisije REM št. 03/05 z dne 7. maja 2007, s katero je bilo francoskim organom sporočeno, da niso bili upravičeni odobriti odpusta uvoznih dajatev na barvne televizijske sprejemnike, izdelane na Tajskem in na katere se je nanašala njihova zahteva z dne 14. septembra 2005, ter razglasitev ničnosti dopisa Komisije z dne 20. julija 2007, s katerim ni bila potrjena pridobitev pravice, da se uvozne dajatve za navedene aparate ne izterjajo naknadno – Postopek v zvezi z zahtevkom za odpust dajatev na podlagi člena 239 carinskega zakonika ter zahtevkom, da se teh dajatev ne izterja naknadno, na podlagi člena 220(2)(b) tega zakonika – Neupoštevanje pravice do obrambe – Napaka pri pravni opredelitvi dejanskega stanja

Izrek

1. Pritožba se zavrne.

2. Družbi Thomson Sales Europe se naloži plačilo stroškov.

(1) UL C 80, 27.3.2010.